钦定古今图书集成/明伦汇编/人事典/第069卷 > 清暑笔谈 > 《放歌行》权德舆
## 钦定古今图书集成/明伦汇编/人事典/第069卷 > 清暑笔谈 > 《放歌行》权德舆

“夕阳不驻东流急，荣名贵在当年立。青春虚度无所
成，白首衔悲亦何及。”拂衣西笑出东山，君臣道合俄
顷间。一言一笑玉墀上，变化生涯如等闲。朱门杳杳
列华戟，坐中皆是王侯客。鸣环动珮暗珊珊，骏马花
骢白玉鞍。十千斗酒不知贵，半醉留宾邀尽欢。银烛
煌煌夜将久，侍婢金罍泻春酒。春酒盛来琥珀光，暗
“闻兰麝几般香。”乍看皓腕映罗袖，微听清歌发杏梁。
双鬟美人君不见，一一皆胜赵飞燕。迎杯乍举石榴
裙，匀粉时交合欢扇。“未央钟漏醉中闻，联骑朝天曙
色分。双阙烟云遥霭霭，九衢车马乱纷纷。罢朝鸣珮
骤归鞍，今日还同昨日欢。岁岁年年恣游䜩，出门满
路光辉遍。一身自乐何足言，九族为”荣真可羡。男儿
称意须及时，闭门下帷人不知。年光看逐转蓬尽，徒
咏东山“《招隐》诗。”